உத்தரபிரதேச மாநிலத்தில் பிறந்தவரான 22 வயதான பூனம் யாதவ் ரெயில்வேயில் பணிபுரிகிறார். அவர் கூறுகையில், ‘இந்த போட்டி கடும் சவாலாக இருக்கும் என்று எதிர்பார்த்தேன். இங்கிலாந்து வீராங்கனை சாரா டேவிஸ் கிளன் அண்ட் ஜெர்க் பிரிவின் தனது கடைசி வாய்ப்பில் 128 கிலோ தூக்குவதற்கு வந்த போது கொஞ்சம் பதற்றமடைந்தேன். அதை அவர் வெற்றிகரமாக தூக்கினால் முதலிடத்தை பிடிக்க முடியும் என்ற நிலைமை காணப்பட்டது. ஆனால் விதி அவருக்கு வேறு விதமாக (அந்த வாய்ப்பை நழுவ விட்டார்) அமைந்ததால் எனது கழுத்தில் தங்கப்பதக்கம் விழுந்தது.